‘বাঁচতে চাই, বিজেপি তাই’, ছাব্বিশের স্লোগান বাঁধলেন মোদি

কলকাতা: ‘বাঁচতে চাই, তাই বিজেপি চাই!’ শুক্রবার দমদমের সভা থেকে ২৬ এর নির্বাচনী সুর বেঁধে দিলেন প্রধানমন্ত্রী নরেন্দ্র মোদি (Narendra Modi)। এদিনের সভা থেকে বাঙালি অস্মিতায় সান দিয়ে মোদি বলেন, বাংলার গৌরবের অতীত আবার ফিরিয়ে আনতে হবে। তাই একসঙ্গে বলতে হবে, তৃণমূলকে সরাও। বাংলাকে বাঁচাও। মোদি বলেন, ‘যত দিন বাংলায় তৃণমূলের সরকার থাকবে, তত দিন বাংলায় উন্নয়ন থমকে থাকবে’। বাংলায় উন্নয়নের জোয়ার আনতে তৃণমূলের বিসর্জন, ২৬-এ ক্ষমতায় আসবে বিজেপি। ‘ভারত মাতাকি জয়’ বলে বক্তৃতা শুরু করলেন প্রধানমন্ত্রী। তার পরে বাংলায় বললেন, ‘‘দক্ষিণেশ্বর, কালীঘাট, করুণাময়ী কালী মন্দির, দমদম বালাজি মন্দিরের সহ স্থানীয় বেশ কিছু মন্দিরের নাম বলে প্রণাম জানালেন। আমি এমন সময়ে কলকাতা এলাম যখন দুর্গাপুজোর প্রস্তুতি শুরু হয়ে গিয়েছে। কুমোরটুলিতে প্রতিমা গড়া চলছে। এর সঙ্গে যখন উন্নয়ন জুড়ে যায়, খুশি তখন দ্বিগুণ হয়ে যায়।’’

মোদি বলেন, প্রথমে কংগ্রেস, তার পর বামেদের শাসন দেখেছে বাংলা। ১৫ বছর আগে আপনারা মা-মাটি-মানুষে বিশ্বাস করে পরিবর্তনের সিদ্ধান্ত নিয়েছিলেন। কিন্তু তাতে আগের চেয়ে পরিস্থিতি আরও খারাপ হল। ‘ক্রাইম’ এবং ‘কোরাপশন’ টিএমসি সরকারের পরিচিতি। যত দিন বাংলায় তৃণমূলের সরকার থাকবে, তত দিন বাংলায় উন্নয়ন থমকে থাকবে। জনতার কাছে প্রকল্পের সমস্ত সুবিধা পৌঁছানোর জন্য প্রয়োজন, বাংলায় বিজেপি সরকার। তৃণমূল যাবে, বিজেপি আসবে। তৃণমূল গেলে তবেই আসল পরিবর্তন আসবে। টিএমসি যাবে, তবেই আসল পরিবর্তন আসবে।’’ তিনি বলেন, ‘বাংলার উন্নয়নের জন্য বিজেপির কাছে রোডম্যাপ আছে’। বাংলায় বিজেপির সরকার বানান। আমরা শ্যামপ্রসাদ মুখোপাধ্যায়ের স্বপ্নের বাংলা বানিয়ে দেব। বিকশিত বাংলা, মোদীর গ্যারান্টি। বাংলার উন্নয়নের জন্য বিজেপির কাছে রোডম্যাপ আছে। কিন্তু তৃণমূলের নেই। তৃণমূল উন্নয়নের শত্রু। বাংলায় বিজেপির সরকার বানান। আমরা শ্যামপ্রসাদ মুখোপাধ্যায়ের স্বপ্নের বাংলা বানিয়ে দেব। বিকশিত বাংলা, মোদীর গ্যারান্টি। বাংলার উন্নয়নের জন্য বিজেপির কাছে রোডম্যাপ আছে। কিন্তু তৃণমূলের নেই। তৃণমূল উন্নয়নের শত্রু।

আরও পড়ুন: আমরাই বাংলা ভাষাকে ধ্রুপদী ভাষার মর্যাদা দিয়েছি: প্রধানমন্ত্রী

তৃণমূলকে খোঁচা দিয়ে বলেন, ‘বাংলার জন্য যে টাকা আমরা সরাসরি রাজ্য সরকারকে পাঠাই, তার বেশির ভাগ লুট হয়ে যায়। আপনাদের জন্য খরচ হয় না। টিএমসি ক্যাডারের জন্য খরচ হয়। এই জন্য জনকল্যাণে পিছিয়ে পড়ছে পশ্চিমবঙ্গ। আগামী নির্বাচনে বাংলায় পরিবর্তনের ডাক দিয়ে মোদি বলেন, ‘‘পরিবর্তন, যা মেয়েদের সুরক্ষা দেবে, যা দোকান আর ঘর জ্বলা বন্ধ করবে, গরিবের অধিকার গরিবকে পাইয়ে দেবে, কৃষকের উন্নতি হবে,’’ বললেন মোদী। স্লোগান দিলেন, ‘বাঁচতে চাই, তাই বিজেপি চাই!’ অনুপ্রবেশ প্রসঙ্গে তিনি বলেন, কেন্দ্রের সামাজিক সুরক্ষা প্রকল্পগুলির কথা পর পর বলেন মোদি।

তিনি আরও বলেন, বিজেপি যা ভাবে, তা করে দেখায়। তার প্রমাণ অপারেশন সিঁদুর। বাংলা ভাষা, সংস্কৃতির উন্নয়নে বিজেপি নিয়োজিত। বাংলা ভাষাকে ধ্রুপদী ভাষার মর্যাদা দিয়েছে কেন্দ্র। বাংলাকে এমন জায়গায় পৌঁছে দিতে চাই, যেখানে বাংলার একজন যুবককেও কাজের জন্য বাইরে যেতে না হয়। দেশের সবচেয়ে বড় চিন্তা অনুপ্রবেশীদের বাড়বাড়ন্ত নিয়ে। একবার ভোট দিন, সব অনুপ্রবেশ পালাতে শুরু করবে। যে অনুপ্রবেশরা পরিকাঠামো উন্নয়নে বাধা দিচ্ছে, নারী নির্যাতন করছে, যুবাদের চাকরি ছিনিয়ে নিচ্ছে তাদের আমরা দেশে থাকতে দেব না। ভারত সরকার এজন্য এত বড় অভিযান শুরু করেছে।

দেখুন ভিডিও